21. Kvalitetsstandard Ældre og Sundhed 2024 efter høring (Åben)
Tidl. politisk behandling SS-U, 07.11.23, pkt. 2
Forventet sagsgang
SS-U, ØK, BY
Lovgrundlag
Bekendtgørelse om kvalitetsstandarder for hjemmehjælp, 
rehabiliteringsforløb og træning efter servicelovens §§ 83, 
83a og 86
SAGENS INDHOLD
Byrådet skal i denne sag tage stilling til forslag om revideret kvalitetsstandard for 
ældre- og sundhedsområdet 2024 efter høring hos Ældrerådet og Handicaprådet.
”Kvalitetsstandard Ældre og Sundhed 2024” beskriver det serviceniveau, som Byrådet fastlægger for 
indsatsen for borgere på ældre- og sundhedsområdet. Beskrivelsen af indholdet, omfanget og udførelsen 
af de kommunale ydelser skal sikre sammenhæng mellem serviceniveau, de afsatte ressourcer, de 
visiterede ydelser og leveringen af hjælpen.
Byrådet skal hvert år behandle en kvalitetsstandard for personlig pleje, praktisk hjælp, madservice, 
rehabiliteringsforløb samt kommunal genoptræning og vedligeholdelsestræning til borgerne. I [adresse] 
Kommune indeholder kvalitetstandarden, udover de lovpligtige områder, også ydelser som aflastning, 
sygepleje, aktivitetstilbud, forebyggende hjemmebesøg, omsorgstandpleje, hjælpemidler, plejeboliger og 
kørselsordninger til læge og speciallæge.
Der fremhæves følgende foreslåede ændringer til kvalitetsstandarden for 2024:
Aftaler ifm. Budget 2024-27
I forbindelse med budgetaftalen 2024-27 blev der besluttet følgende med betydning for kvalitetsstandarden: 
Tilknytning af frivillige til demensdagtilbuddet i kolonihaven i Hadsten, ny praksis for håndtering af 
aflysninger af rengøring i ferieperioder, indførelse af brugerbetaling på selvtræning ved brug af kommunens 
træningsfaciliteter samt ændret praksis for visitering af kompressionsstrømper. I forhold til sidstnævnte, er 
der indsat et nyt afsnit 3.3.2. Her oplyses, hvor borgeren skal henvende sig ved behov for strømper 
afhængig af, om strømperne er henholdsvis et behandlingsredskab eller et hjælpemiddel. Herudover 
oplyses, at nogle borgere vil opnå en bedre effekt af behandlingen, hvis de sover med strømperne på om 
natten, og at dette nu er en mulighed. Hjemmeplejen vil komme næste morgen og skifte strømperne, og 
ved behov vaske og smøre benene.
Ændring af sagsbehandlingsfristen til køb af handicapbil
Sagsbehandlingsfristen på ansøgning om støtte til køb af handicapbil foreslås ændret fra tre til seks 
måneder. Dette skyldes, at der ofte er mange eksterne parter, der skal inddrages i processen, og som hver 
især har en sagsbehandlingstid på syv til 30 dage. Det drejer sig bl.a. om borgerens egen læge, 
bilforhandleren, borgerservice og politiet. I de seneste otte sager har Favrskov Kommune overholdt 
sagsbehandlingstiden to gange. I de otte sager har den gennemsnitlige sagsbehandlingstid været Yannick Bach 
måned. [adresse] har estimeret, at i de seks sager, hvor sagsbehandlingsfristen ikke er 
overholdt, har eksterne parter haft sagen i 86 % af tiden. I de omkringliggende kommuner er 
sagsbehandlingsfristen mellem seks og 12 måneder.
[adresse]: EMN-2021-02342
Dok-ID: 3629719
Sagsbehandler: gila
Byråd
19. december 2023  16:00
Robotstøvsugere 
I principafgørelse fra Ankestyrelsen står, at robotstøvsugere er et forbrugsgode, som indgår i sædvanligt 
indbo på lige fod med fx mikrobølgeovn. Kommunerne yder ikke hjælp til køb af sådanne forbrugsgoder.
Forslag til tilsynspolitik
Der er udarbejdet forslag til tilsynspolitik, som er indarbejdet i kvalitetsstandarden, hvor borgerne kan få et 
samlet overblik over kommunens tilsyn på ældreområdet. Hidtil har oplysningerne om tilsyn ikke været 
samlet, men beskrevet forskellige steder. Politikken er lovbestemt og omfatter personlig pleje, praktisk 
hjælp og mad til borgere i eget hjem. Politikken indeholder oplysninger om de tilsyn, som føres, deres 
indhold og fokusområder. Herudover oplyses, at der gennemføres en brugertilfredshedsundersøgelse hvert 
andet år.
Ny paragraf i serviceloven
Der er indført en ny paragraf i serviceloven § 117a, som omhandler hjælp og støtte til borgere med hastig 
fremadskridende sygdom. § 117a trådte i kraft 1. juni 2023. Det er beskrevet i kvalitetsstandarden, hvilke 
ydelser borgeren kan få under denne paragraf.
Det fremgår bl.a., at borgere med en hastigt fremadskridende sygdom kan anmode om personlig hjælp og 
pleje, praktisk hjælp eller støtte, madservice, ledsagelse, udvalgte typer af hjælpemidler og mindre hjælp 
til boligindretning, uanset om betingelserne i den nævnte hjælp og støtte er opfyldt. Hjælpen og støtten 
tildeles én gang pr. sygdomsforløb og har en samlet maksimal værdi af 39.750 kr. (2023-niveau).
De foreslåede ændringer er markeret med rødt i vedlagte bilag.
VURDERING
Social og Sundhed har indarbejdet de politiske beslutninger, der blev truffet af Byrådet i forbindelse med 
Budget 2024-27, og som vurderes at have direkte relevans for borgeren.  
Social og Sundhed vurderer, på baggrund af den gennemsnitlige sagsbehandlingsfrist i de senest otte 
sager om støtte til handicapbil, at den foreslåede ændring i sagsbehandlingsfristen fra tre til seks måneder, 
vil kunne overholdes. En sådan ændring vil desuden være i tråd med udtalelser fra Folketingets 
Ombudsmand, der lægger vægt på, at de frister, som præsenteres for borgerne, er realistiske (se bl.a. FOB 
2020-2 Skatteankestyrelsens underretninger om sagsbehandlingstid (Ombudsmanden.dk)).
 
Tilsynspolitikken bliver nu samlet i kvalitetsstandarden. Social og Sundhed vurderer, at denne samling er 
med til at give borgerne et bedre overblik over, hvilke tilsyn der føres med de forskellige tilbud. Samlet set 
er dette med til at betrygge borgerne i, at der løbende og systematisk holdes øje med kvaliteten på 
tilbuddene, som fx de selv eller en af deres pårørende benytter.
Social og Sundhed har sendt sagen i høring hos Ældrerådet og Handicaprådet i perioden 8. – 22. november 
2023. Høringssvarene er vedlagt som bilag.
Social og Sundhed har valgt at fremhæve følgende fra Ældrerådets høringssvar:
Ældrerådet bemærker, at formuleringen i forordet om, at borgeren kan ”klare mest muligt selv” signalerer, 
at borgeren får mindst mulig hjælp. Social og Sundhed bemærker hertil, at beskrivelsen dækker, at når 
borgeren kan klare mest muligt selv, så giver det også en større personlig frihed og større selvbestemmelse 
for den enkelte borger.
Ældrerådet foreslår, at der bliver anført adresser på sygeplejeklinikkerne. Social og Sundhed har 
indarbejdet dette i kvalitetsstandarden.
Ældrerådet spørger, hvad der skal ske med rengøringen, hvis borgeren ikke har økonomiske midler til at 
anskaffe sig en robotstøvsuger. Social og Sundhed oplyser, at Ankestyrelsen i en principafgørelse har 
meddelt, at robotstøvsugere skal betragtes som sædvanligt indbo. Der ydes ikke hjælp til forbrugsgoder, 
som indgår i sædvanligt indbo jf. Servicelovens § 113. 
Ældrerådet mener, at det i afsnit 3.5.4 om Kolonihaven ikke er relevant for en ansøger, om der er frivillige 
tilknyttet tilbuddet. Social og Sundhed vurderer, at det er en relevant oplysning, at der i kolonihaven også 
vil være frivillige på stedet, da det er et forholdsvist lille sted.
Ældrerådet bemærker, at afsnittet om tilsynspolitikken er sprogligt forskellig fra resten af 
kvalitetsstandarden, og at der ikke længere skrives i du-formen direkte til borgeren. Social og Sundhed er 
enig i denne betragtning. Det skyldes, at politikken beskriver den overordnede retning, som er styrende for 
området, og som dermed henvender sig til flere målgrupper fx borgere, samarbejdspartnere, andre 
kommuner mv.  
Handicaprådet bemærker, at ændring af sagsbehandlingsfristen for køb af handicapbil er problematisk, 
særligt for borgere i beskæftigelse, hvor bilen bliver totalskadet, eller hvor en større reparation af bilen bliver 
nødvendig. For disse borgere er det afgørende, at der hurtigt kan bevilges et køretøj for at fastholde 
beskæftigelse og et aktivt liv. Social og Sundhed oplyser, at i de tilfælde, hvor bilen totalskades, vil der så 
hurtig som muligt findes en ny bil. Der vil dog som udgangspunkt forventeligt være ventetid på levering af 
bilerne.  
Handicaprådet bemærker også, at beløbsgrænsen til borgere med hastigt fremadskridende sygdom på 
39.750 kr. er problematisk lav. Social og Sundhed oplyser, at beløbet er fastsat i serviceloven.
ØKONOMI
”Kvalitetsstandard Ældre og Sundhed 2024” er udarbejdet med baggrund i den nuværende økonomiske 
ramme.
INDDRAGELSE
Sagen har været i høring hos Ældrerådet og Handicaprådet.
INDSTILLING
Direktøren for Social og Sundhed indstiller til Byrådet:
1.
At forslag til ”Kvalitetsstandard Ældre og Sundhed 2024” godkendes.
BESLUTNING
Social- og Sundhedsudvalget, 5. december 2023:
Fraværende: Ingen
Indstilles godkendt med bemærkning om, at følgende sætning under afsnit 3.6 vedr. madservice, 
”Menuerne tilberedes med udgangspunkt i sæsonens råvarer og traditioner” erstattes af, ”Menuerne 
tilberedes med udgangspunkt i sæsonens råvarer og danske traditioner”.
Økonomiudvalget, 12. december 2023:
Fraværende: Ingen
Indstilles godkendt.
Byrådet, 19. december 2023:
Fraværende: Fraværende: Britta Karlsen og Peter Jessen
Godkendt.
Bilag

Kvalitetsstandard Ældre og Sundhed 2024 - ændringer markeret (3586173)

Kvalitetsstandard Ældre og Sundhed 2024 - grafisk opsætning (3639926)

Høringssvar fra Handicaprådet af 20. november 2023 (3637829)

Høringssvar fra Ældrerådet af 17. november 2023 (3637636)
